KUTSU OSALLISTUA TUTKIMUKSEEN

Viranomaisten suorittama valvonta ja tiedonkeruu verkossa

Tässä tutkimusprojektissa tarkastellaan eri toimijoiden ja sidosryhmien, kuten turvallisuusalan ammattilaisten, viranomaisten ja kansalaisten, käsityksiä lainvalvonta- ja tiedusteluviranomaisten toimivaltuuksista valvoa verkkokäyttäytymistä ja -viestintää. Tutkimus toteutetaan kolmessa maassa, Britanniassa, Norjassa ja Suomessa. Kansallisten erityispiirteiden tunnistamisen lisäksi pyritään selvittämään maita ja esimerkiksi ammattiryhmiä yhdistäviä tekijöitä.

Tulosten perusteella on tarkoitus laatia sekä politiikan että käytännön tasolle soveltuvia suosituksia. Tutkimuksen tavoitteena on myös yhteisten rajapintojen kautta avata tietoliikenteen viranomaisvalvontaa koskevaa keskustelua, rohkaista eri osapuolia ja näkemyksiä rakentavaan vuoropuheluun ja osaltaan lisätä tietoliikenteen viranomaisvalvonnan läpinäkyvyyttä.

Osallistuminen haastattelututkimukseen

Sinut on kutsuttu osallistumaan tämän projektin yhteen osatutkimukseen, joka keskittyy asiantuntijoiden käsityksiin yksityisyydestä, valvonnasta verkossa, verkkotiedustelun tarpeesta sekä vastuullisuudesta. Tutkimusaineisto kerätään niin sanottuna Q-haastatteluna.

Q-haastattelun kesto on arviolta 1,5 tuntia. Haastattelu alkaa tehtävällä, jossa sinulle esitetään joukko esitutkinta- ja tiedusteluviranomaisten verkossa suorittamaan valvontaan ja tiedonkeruuseen liittyviä väitelauseita. Tehtävänäsi on järjestää väitelauseet pöydällä olevalle ruudukolle sen perusteella, mitä mieltä olet kustakin väitelauseesta. Lopuksi saat perustella ja kertoa vapaasti muodostamastasi järjestyksestä. Järjestelytehtävässä ei ole oikeita tai vääriä vastauksia, olemme kiinnostuneita siitä, mitä ajattelet teemasta. Lisäksi keräämme muutamia taustatietoja.

Haastattelusi toteuttamiskieli on suomi. Haastattelu voidaan tehdä englanniksi, norjaksi tai suomeksi riippuen asuinpaikasta. Haastattelu nauhoitetaan, jotta näkemyksesi saadaan tallennettua riittävällä tarkkuudella. Nauhoite puretaan tekstiksi ja anonymisoidaan. Anonymisoinnissa tekstistä poistetaan sellaiset tiedot, joka olisi mahdollista yhdistää yksittäiseen henkilöön. Anonymisoinnin jälkeen nauhoite tuhotaan.

Tutkijan kanssa sovittu haastatteluaika ja -paikka:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Huom!* *Väittämien järjestämistä varten haastattelutilassa tulee olla riittävästi tyhjää pöytätilaa (minimi n. 100 cm leveys, n. 50 cm syvyys). Haastattelijasi kertoo tarkemmin tilavaatimuksista haastattelun sopimisen yhteydessä.*

## **Luottamus ja tietojesi käsittely**

Osallistumisesi tähän tutkimukseen on **vapaaehtoista**. Voit jättäytyä pois tutkimuksesta tai peruttaa osallistumisesi mistä tahansa syystä ja milloin tahansa ennen tietojen anonymisointivaihetta. Jos haluat jättäytyä pois tutkimuksesta, ota yhteyttä hankkeen Suomen projektipäällikköön Jarmo Houtsoseen tai koko projektin johtajaan Megan O'Neilliin. Yhteystiedot ovat tämän lomakkeen lopussa. Suostumuksen peruuttaminen ei vaikuta ennen suostumuksen peruuttamista tapahtuneen henkilötietojen käsittelyn laillisuuteen.

Haastattelusi anonymisoitu litteraatio säilytetään 10 vuotta kaikkien julkaisujen valmistumisen jälkeen. Sen ajan haastattelusi anonymisoitu litteraatio on tarvittaessa koko tutkimusryhmän käytössä. Tutkimuksen rahoittajan, NordForskin, periaatteiden mukaisesti tutkimusaineisto arkistoidaan. Arkistointipaikka on UK Data Archive Iso-Britanniassa, josta aineistoa voidaan luovuttaa tieteelliseen käyttöön.

**Kaikki vastaukset anonymisoidaan.** Esimerkiksi oikeaa nimeäsi tai työpaikkaasi ei voi tunnistaa vastauksista. Arkaluontoiset ja tunnistamiseen johtavat tiedot poistetaan litteroidusta materiaalista. Taustatiedot säilytetään, mutta erinäisillä toimenpiteillä varmistetaan, ettei päätelmiä tai tunnistamista voida tehdä niiden pohjalta.

Tutkimusryhmään kuulumaton ulkopuolinen kääntäjä kääntää suomeksi tai norjaksi tehdyt haastattelut englanniksi. Kääntäjä allekirjoittaa salassapitosopimuksen.

Tutkimukseen osallistumisesta ei aiheudu sinulle fyysistä, psyykkistä tai maineeseen liittyvää vaaratekijää. Mikäli haluat tarkistaa litteroidun haastattelusi anonymisoinnin, voit esittää siitä erillisen pyynnön ennen anonymisoinnin aloittamista. Anonymisoinnin jälkeen ei ole enää keinoa poimia vastauksiasi muiden joukosta.

Haastattelut ovat osa laajempaa verkkoliikenteen valvontaan liittyvää tutkimusprojektia, kuten tämän lomakkeen alussa kerrottiin. Tuloksia on tarkoitus julkaista tieteellisissä ja yhteiskuntapoliittisissa julkaisuissa ja esitellä konferensseissa.

## **Lisätiedot ja yhteydenotto**

Nordic Web Surveillance Project - Eyes Online

*Taking Surveillance Apart: Accountability and Legitimacy of Web Surveillance and Expanded Investigatory Powers* [Tutkimus viranomaisten suorittamasta valvonnasta ja tiedonkeruusta verkossa: legitimiteetti ja vastuulliset käytännöt]

Hanke toteutetaan ajalla toukokuu 2017 - huhtikuu 2020. Projektinjohtaja on tavoitettavissa myös tämän ajan jälkeen.

Projektinjohtaja: Haastattelijasi yhteystiedot:
Megan O’Neill, PhD – m.oneill@dundee.ac.uk

University of Dundee

Projektipäällikkö Suomessa:

Jarmo Houtsonen, FT – jarmo.houtsonen@poliisi.fi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poliisiammattikorkeakoulu

**REKISTERISELOSTE TUTKIMUSREKISTERISTÄ NORDFORSK SURVEILLANCE**

**Rekisterinpitäjä:**

Poliisiammattikorkeakoulu

Vaajakatu 2 (käyntiosoite)
PL 123
33721 TAMPERE

+358 295 480 121
polamk(at)poliisi.fi

**Rekisterin yhteyshenkilö:**

projektipäällikkö, erikoistutkija Jarmo Houtsonen

Vaajakatu 2 (käyntiosoite)
PL 123
33721 TAMPERE

+358 295 483 814

jarmo.houtsonen(at)poliisi.fi

**Rekisterin nimi:**

NordForsk Surveillance

**Rekisterin kuvaus:**

Rekisterin tiedot kerätään tutkimushaastattelussa vastaajilta "Taking surveillance apart: accountability and legitimacy of web surveillance and expanded investigatory powers" -hankkeen aikana. Tietojen keruu ja käsittely perustuvat vastaajan suostumukseen. Tietoja hyödynnetään tutkimuksessa. Henkilötietoja ei luovuteta eteenpäin. Nauhoitetut haastattelut tuhotaan anonymisoinnin jälkeen. Allekirjoitetut suostumuslomakkeet säilytetään kassakaapissa 10 vuotta viimeisen julkaisun valmistumisen jälkeen.

Rekisteröidyllä on oikeus tehdä halutessaan valitus valvontaviranomaiselle Tietosuojavaltuutetun toimistoon. Poliisiammattikorkeakoulu on rekisterinpitäjä ainoastaan Suomea koskeva tutkimusaineiston osalta.

**Valvontaviranomaisen yhteystiedot:**

Tietosuojavaltuutetun toimisto

Käyntiosoite:

Ratapihantie 9, 6 krs

00520 Helsinki

Postiosoite:

PL800

00521